Háje (Bratislava)

Háje sú bratislavská miestna časť v severovýchodnej časti mestskej časti Petržalka. 

Je to územie medzi oficiálnymi územiami (v smere hodinových ručičiek) Dvory, Petržalka-Sever, Petržalka-Východ, Draždiak a Lúky; inými slovami je to územie medzi nasledujúcimi ulicami (resp. ich časťami): Rovniankova ulica (západná časť), Gessayova ulica (západná časť), Jantárová cesta (južná časť), Šustekova ulica, Májová ulica (približne), Dolnozemská cesta (časť pri Dostihovej dráhe) a Kutlíkova ulica.

 Dejiny 
Pomenovanie vzniklo v 70. rokoch 20. storočia zovšeobecnením jednotlivých menších hájov na pravom brehu Dunaja (t.j. názvov Starý háj, Zrkadlový háj a pod.). Pôvodne tu bol ostrov s nivami, hájmi a luhmi. Dnes je tu sídlisková zástavba (paneláky vybudované primárne v rokoch 1976 – 1982), dostihová dráha a rôzne háje.

 Delenie na menšie celky 
Z hľadiska moderného delenia sa Háje delia na lokality:Mestský sektor Bratislava - Petržalka. Bratislava: Slovenská kartografia, 1980 (nepredajné)Bratislava-Petržalka orientačná mapa. 1. vydanie. Bratislava: Slovenská kartografia, 1987
 Háje 1 (= Háje I) - t.j. územie západne od Námestia hraničiarov a Starohájskej ulice 
 Háje 2 (= Háje II) - t.j. územie severovýchodne od Námestia hraničiarov, severne od Haanovej ulice a Gettingovej ulice a západne od Dolnozemskej cesty
 Háje 3 (= Háje III) - t.j. územie východne od Starohájskej ulice, severne od Kutlíkovej ulice, južne od Haanovej ulice a Gettingovej ulice a západne od Dolnozemskej cesty
 Ekonomická univerzita v širšom zmysle (starší názov: Háje IVBratislava 1:12500 Orientačná mapa. Bratislava: Slovenská kartografia, 1986) - t.j. areál samotnej Ekonomickej univerzity plus okolie (benzínová pumpa atď.) 
Spočiatku (t.j. v 70. rokoch) sa dnešná Ekonomická univerzita v širšom zmysle nepovažovala za súčasť Hájov, ale patrila do toho, čo sa dnes nazýva Petržalka-Sever (vtedajší názov: Centrum). 

Pokiaľ ide o delenie na tradičné štvrte:
Severovýchodný okraj Hájov (presnejšie: východná časť Hájov 2 a Hájov 3 plus Ekonomická univerzita v širšom zmysle) je súčasť Ovsišťa (porov. napr. polohu Ovsištského námestia), pričom ale Ovsište zahŕňa aj oblasť severne od Ekonomickej univerzity v širšom zmysle (t.j. územie pod nájazdom na most Apollo a Prístavný most plus okolie Pobrežnej ulice), čiže územie za hranicou Hájov.
Južná (najmä juhovýchodná) časť Hájov (juhozápadne od Ovsišťa) sa volá Starý háj. Starý háj ale zahŕňa aj lokalitu Petržalka-Východ 3, ktorá je už za hranicou Hájov (porov. polohu Prírodnej rezervácie Starý háj) a časť dnešnej lokality Draždiak-Malý. Pred výstavbou súčasnej Petržalky sa ako Starý háj často označovali prakticky celé dnešné Háje okrem vtedajšieho Ovsišťa (čiže dnešného severného Ovsišťa), plus severná časť dnešnej lokality Draždiak-Malý a v neskoršom období aj dnešná Petržalka-Východ 3 (Základná báza GIS). Podrobnejšie o území pozri Starý háj a Starý háj (rozlišovacia stránka).
Juhozápadná časť Hájov sa v širšom zmysle považuje za súčasť štvrte Zrkadlový háj/Draždiak (porov. napr. polohu Domu kultúry Zrkadlový háj). Zrkadlový háj/Draždiak je ale v užšom zmysle len územie južne od Kutlíkovej ulice, teda už za hranicou Hájov.

 Zdroje 

Kategória:Miestne časti Petržalky